A SOE LKK a Soproni Felsőoktatásért Alapítvánnyal összefogva az önköltséges hallgatók részére ösztöndíj alapot hozott létre.Az alapképzés hallgatói számára három különböző ösztöndíj típust kínálunk, a hallgatók Bachelor-, Menedzser- és Kiválósági ösztöndíjra pályázhatnak. Az elsőnél a szociális helyzetet vesszük figyelembe, a másodiknál a hallgató vállalati tanulmányi szerződést is kaphat, míg a harmadik a kimagaslóan teljesítő hallgatóknak jár, így a legkiválóbb hallgatóink akár ingyenesen is tanulhatnak az alapképzési szakokon.Az állami ösztöndíjas képzéseken a hallgatók tanulmányaihoz a fenti ösztöndíjakon kívül további támogatásokkal is hozzájárulunk, ezek: rendszeres szociális támogatás, sportösztöndíj és szakmai gyakorlati ösztöndíj (természetesen amennyiben jogosultak ezeket Igénybe venni).